Em dic Jens Bergensten però em diuen Jeb. Sóc el desenvolupador cap de Minecraft,
aquí a mojang.com. Devia ser als onze o dotze anys que vaig començar a programar
perquè volia fer jocs. Un dels amics del meu pare em va dir que per fer jocs cal
saber programar. Així és com vaig començar. M'agrada dissenyar i imaginar
l'arquitectura de les coses. Això és el que m'agrada de Minecraft. En la següent
hora aprendràs els conceptes bàsics de la informàtica programant l'Àlex o l'Steve
per moure's un món simulat de Minecraft. La programació tradicional és normalment en text
però avui usarem Blockly: un sistema de blocs que pots arrossegar i deixar anar
per escriure programes. Sota el capó, estaràs creant codi en Javascript. Els conceptes
que aprendràs són els que programadors usen cada dia i són la base de la informàtica.
Aquí a Mojang utilitzem aquests mateixos conceptes per fer que el Minecraft funcioni.
Abans de començar, triaràs un personatge. Jo triaré l'Àlex. Farem codi per a un programa
que l'ajudarà a moure's per la pantalla. La pantalla es divideix en tres parts.
A l'esquerra hi ha l'espai del joc on el programa s'executarà. Les instruccions
de cada nivell estan escrites a sota. La zona central conté la caixa d'eines i cada un d'aquests blocs
és una comanda que dirigeix les accions de l'Àlex. L'espai en blanc a la dreta es diu
espai de treball i és aquí on construirem el programa. Si movem el bloc "moveForward()"
al nostre espai de treball i cliquem a "Run" què passa? L'Alex es mou endavant un espai
a la graella. I què passa si volem que faci alguna cosa més desrpés de moure's un espai? Podem
afegir un altre bloc al nostre programa. Escolliré el bloc "turnRight();" i l'arrossegaré
just a sota del bloc "moveForward();" fins que aparegui aquesta línia taronja. Llavors, el deixaré anar
i els dos blocs s'ajuntaran. Quan premem altra vegada "Run", l'Alex seguirà
les instruccions que apareguin a l'espai de treball des de dalt fins a baix de tot. Si vols esborrar algun bloc
simplement arrossega'l fins a la caixa d'eines.